Pirkimo sąlygų

1 priedas „Techninė specifikacija“

TECHNINĖ SPECIFIKACIJA

ULTRAGARSINĖS DIAGNOSTIKOS SISTEMA (2 vnt.)

1. Įstaiga planuoja įsigyti 2 (du) komplektus ultragarsinės diagnostikos sistemas (toliau- Prekė (-ių)), vykdant projektą „Sveikatos centrų sudėtyje teikiamų sveikatos priežiūros paslaugų modernizavimas Šiaulių miesto savivaldybėje, Nr. 09-022-P-0015“.

Finansavimo šaltinis – Europos Sąjungos fondų ir VšĮ Šiaulių centro poliklinikos lėšos.

2. Prekė turi būti nauja, nenaudota. Gamykliškai atnaujinti „renew“, „refurbished“, „remarked“ komponentai neleistini. Prekės kokybė turi atitikti toms prekėms taikomus kokybės reikalavimus. Prekė turi būti pripažinta Lietuvos Respublikos teisės aktų nustatyta tvarka ir atitikti reikalavimus, patvirtintus Medicinos priemonių naudojimo tvarkos apraše, patvirtintame Lietuvos Respublikos sveikatos apsaugos ministro 2010 m. gegužės 3 d. įsakymu Nr. V-383 (su vėlesniais pakeitimais ir papildymais).

3. **Tiekėjas kartu su Preke turi pateikti dokumentus:** Prekių perdavimo-priėmimo aktas, Prekių instaliavimo aktas, įrangos naudojimo instrukcija lietuvių ir anglų kalba, įrangos priežiūros dokumentacija, kad būtų užtikrintas tinkamas Prekių naudojimas, atitinkantis technines charakteristikas, nurodytas Prekių gamintojo dokumentacijoje ir šios Sutarties prieduose ir kiti reikalingi dokumentai.

4. **Tiekėjas kartu su pasiūlymu privalo pateikti** **CE sertifikato arba EB deklaracijos kopiją originalo ir lietuvių kalba.** Pateikiant EB deklaracijos kopiją, kad pasiūlyta prekė atitiks reikiamus standartus, bei prekės klasei būtinus reglamentus, kartu pateikiami ir techniniai dokumentai, pagrindžiantys prekės atitiktį reikiamiems standartams bei reglamentams. **Siūlomai įrangai Tiekėjas turi pateikti dokumentus,** **įrodančius siūlomos įrangos atitikimą kokybės ir techniniams reikalavimams**, nurodytiems pirkimo dokumentų techninėje specifikacijoje: tiekėjas turi pateikti gamintojo parengtus katalogus ir / ar siūlomos įrangos techninių charakteristikų aprašymus (jei gamintojo kataloge neišsamiai atsispindi siūlomos įrangos atitikimas techninės specifikacijos reikalavimams) (pdf formatu) su vertimu į lietuvių kalbą arba gali būti pateikiami anglų kalba, tačiau, paprašius perkančiajai organizacijai, turės būti pateiktas vertimas iš anglų kalbos į lietuvių kalbą per 3 darbo dienas. Jei atitinkami dokumentai yra išduoti kita nei reikalaujama kalba (lietuvių ar anglų), kartu turi būti pateiktas vertimas į lietuvių kalbą. Šiuose dokumentuose tiekėjas turi grafiškai nurodyti (t. y. pastebimai pažymėti – spalvotai žymėti ir / ar nurodyti rodyklėmis, ir / ar pabraukti) konkrečias teikiamų dokumentų vietas, kur aprašomos reikalaujamų techninių charakteristikų reikšmės, bei įrašyti, kurį techninių reikalavimų punktą jos atitinka. Taip pat tiekėjas turi pateikti nuorodas į gamintojo interneto tinklalapį (jei toks yra), kuriame perkančiosios organizacijos vertintojai galėtų patikrinti teikiamų duomenų autentiškumą (nuorodos turi būti parašytos pateikiamuose kataloguose ar aprašymuose). Perkančioji organizacija turi teisę reikalauti pateikti katalogų ir techninių aprašų originalus, o tiekėjui jų nepateikus – pasiūlymą atmesti.

5. Visoms nurodytoms konkrečioms medžiagoms ir / ar konkretiems pavadinimams, standartams, tipams ir pan. taikoma „arba lygiavertis“. Tiekėjas, siūlantis lygiavertę prekę, privalo savo pasiūlyme patikimomis priemonėmis įrodyti, kad siūloma prekė yra lygiavertė ir atitinka techninėje specifikacijoje keliamus reikalavimus.

6. Į pasiūlymo kainą turi būti įskaičiuotas įrangos pristatymas nurodytu adresu, pervežimas į įrangos stovėjimo vietą, surinkimas, instaliavimas, po surinkimo ir instaliavimo likusių įpakavimo medžiagų išvežimas (utilizavimas), įrangos funkcionalumo testavimas ir personalo apmokymas.

7. Garantinis laikotarpis ne mažiau kaip 24 mėn. (esant kitam nustatytam garantiniam laikotarpiui, garantinio laikotarpio terminas nurodamas prie konkrečios įrangos pirkimo techninės dalies):

7.1. Garantijos laikotarpiu tiekėjas teisės aktų nustatyta tvarka nemokamai atlieka prekės techninę priežiūrą (įskaitant techninei priežiūrai atlikti reikalingas detales ir (ar) medžiagas), garantijos sąlygas atitinkančių gedimų (jei jie nutiko naudojant įrangą pagal paskirtį, laikantis pateiktų instrukcijų bei nurodytų eksploatavimo sąlygų) šalinimą. Garantinio gedimo atveju, atvykti remontuoti ne vėliau kaip per 2 (dvi) darbo dienas nuo pranešimo apie prekės gedimą gavimo pranešimo. Visą garantijos laikotarpį pirkėjui teikia išsamias konsultacijas ir paaiškinimus.

7.2. Tiekėjo atsakomybė už kokybės garantiją užtikrinama taip, kaip numato Civilinis kodeksas, t. y. nėra nustatyti jokie kiti Tiekėjo suteikiamos kokybės garantijos užtikrinimo ar atsakomybės už kokybės garantiją apribojimai. Jei gamintojas prekei suteikia ilgesnę nei šiame punkte nurodytą minimalią reikalaujamą garantiją, taikoma gamintojo nurodyta garantija.

8. Šis pirkimas laikomas žaliuoju pirkimu, nes pirkime taikomas aplinkos apsaugos priemonių įgyvendinimas: vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto LR aplinkos ministro 2011 m. birželio 28 d. įsakymu Nr. D1-508, prekėms nustatomas aplinkos apsaugos kriterijus, kaip nurodyta aprašo 4.4.4.4 punkte „Tiekėjas turi užtikrinti galimybę įsigyti siūlomos prekės originalias (arba joms lygiavertes) atsargines dalis (jų tiekimą rinkai) ne trumpiau kaip 5 metus *(nurodyti konkrečią trukmę)* nuo prekės garantinio laikotarpio pabaigos, išskyrus atvejus, kai siūlomos prekės originalios (arba joms lygiavertės) atsarginės dalys dėl objektyvių priežasčių negali būti tiekiamos Lietuvos Respublikos rinkai (*būtinas tiekėjo ir/arba gamintojo atitinkamas patvirtinimas)* bei tvarko aprašo 2 priedo II skyriuje „Pakuotės“.

Siūlomas pirkimo objektas atitinka pirkimo dokumentuose nurodytus reikalavimus ir jo savybės yra tokios:

1 lentelė

|  |  |  |
| --- | --- | --- |
| **Eil. Nr.** | **Techninis parametras** | **Reikalaujamo techninio parametro reikšmė** |
| 1 | 2 | 3 |
|  | **2 vnt.** | **Ultragarsinės diagnostikos sistema (aukštos klasės)** |
| 1. | Ultragarsinių tyrimų tipai | 1. Pilvo organų tyrimai;  2. Krūtų tyrimai;  3. Smulkiųjų struktūrų tyrimai;  4. Kraujagyslių tyrimai;  5. Ginekologiniai tyrimai;. |
| 2. | Sistemos struktūra | 1. Sistema ant ratukų;  2. Valdymo panelė kilnojama aukštyn ir žemyn, pasukama į šonus;  3. Vaizdo monitoriaus įstrižainė ≥ 55 cm;  4. Vaizdo monitorius kilnojamas aukštyn ir žemyn, pasukamas į šonus;  5. Valdymo panelėje integruotas liečiamas ekranas, kurio įstrižainė 14 colių arba didesnė;  6. Integruotas ultragarsinio gelio šildytuvas;  7. Jungtys davikliams ≥ 4 aktyvios. |
| 3. | Skenavimo režimai | 1. B režimas;  2. Audinių harmonikų vaizdavimas;  3. Spalvinis doplerinis kraujotakos greičio vaizdavimo režimas;  4. Galios doplerinis kraujotakos intensyvumo vaizdavimo režimas;  5. Pulsinės bangos spektrinis doplerinis vaizdavimo režimas;  6. Praplėsto lauko (trapecinio vaizdavimo) režimas;  7. Tripleksinis režimas;  8. Specialus ypatingai smulkios kraujotakos vaizdavimo režimas. |
| 4. | Sistemos dinaminis diapazonas | ≥ 380 dB |
| 5. | Maksimalus vaizduojamas gylis B režime | ≥ 50 cm |
| 6. | B rėžimo konfigūruojami parametrai | Vieno mygtuko paspaudimu, automatiniam pilkosios skalės parametrų optimizavimui |
| 7. | Pulsinės bangos doplerio konfigūruojami parametrai | 1. Automatinis spektrinių kreivių matavimas realiame laike;  2. Automatinė kraujotakos krypties, greičio skalės ir kampo korekcijos nustatymo funkcija. |
| 8. | Pacientų duomenų archyvas | 1. Vidinis kietasis diskas pacientų duomenų įrašymui;  2. DICOM standarto palaikomos funkcijos:  a) Storage arba store, arba send (arba lygiavertės);  b) Modality Worklist (arba lygiavertės);  c) Query/Retrieve (arba lygiavertės). |
| 9. | Kartu su aparatu komplektuojami davikliai: | |
| 9.1. | Konveksinis daviklis | 1. Dažnio diapazonas ≥ (1,5 - 6,0) MHz .  2. Elementų skaičius ≥ 190;  3. Apžiūros kampas ≥ 80o. |
| 9.2. | Linijinis daviklis | 1. Dažnio diapazonas ≥ (5,0 - 15,0) MHz.  2. Elementų skaičius ≥ 900;  3. Paviršiaus ilgis ne mažesnis kaip 50 mm |
| 9.3. | Vaginalinis daviklis | 1. Dažnių diapazonai: ≥ (3,0-8,0) MHz.;  2. Elementų skaičius: ≥ 190;  3. Apžvalgos laukas ≥ 150°. |
| 10. | Nespalvotas vaizdo spausdintuvas | Būtina |
| 11. | Ultragarsinio aparato maitinimo šaltinis | Integruotas vidinis arba išorinis nepertraukiamo maitinimo šaltinis. |
| 12. | Komplektuojama su išoriniu monitoriumi, skirtu pacientui stebėti ultragarsinio tyrimo eigą | 1. Monitoriaus įstrižainė ne mažiau 32'' (kabinamas ant sienos); 2. Raiška ≥ 1920x1080; 3. HDMI, USB arba lygiavertės jungtys. |
| 13. | Garantinio aptarnavimo laikotarpis | ≥ 24 mėn. |
| 14. | Siūloma įranga turi atitikti ES 2017/745 reglamento arba lygiaverčio reikalavimus medicinos prietaisams | Būtina.  (Pateikiama su pasiūlymu) |

\_\_\_\_\_\_\_\_\_\_\_\_\_\_